Esquema da hipófise ou pituitaria, coa pituitaria posterior ou neurohipófise en azul.
Corte saxital medio dunha hipófise de mono.
A **neurohipófise**, **hipófise posterior** ou **pituitaria posterior** comprende o lóbulo posterior da hipófise ou pituitaria do encéfalo e forma parte do sistema endócrino. Malia o seu nome, a neurohipófise non é unha verdadeira glándula *per se*; senón máis ben está formada en gran parte por un conxunto de proxeccións axónicas procedentes do hipotálamo que terminan alí. Almacena e segrega hormonas (oxitocina, vasopresina), pero estas sintetizáronse no hipotálamo.

Anatomía
--------

A neurohipófise consta principalmente de proxeccións de neuronas (axóns) que proceden dos núcleos supraópticos e núcleos paraventriculares do hipotálamo. Estes axóns liberan hormonas peptídicas nos capilares hipofisarios. Ademais dos axóns, a neurohipófise tamén contén pituicitos, que son células gliais especializadas parecidas a astrocitos.

Embrioloxicamente a neurohipófise orixínase como un divertículo da base do diencéfalo , polo que ten unha orixe distinta da adenohipófise (derivada da bolsa de Rathke, un divertículo do estomodeo) .

A división anatómica da neurohipófise varía, pero a maioría das fontes divídena en tres rexións:

Pars nervosatamén chamada lóbulo neural ou lóbulo posterior. Esta rexión constitúe a maior parte do volume da neurohipófise e é o lugar onde se almacenan as hormonas oxitocina e vasopresina. Ás veces considérase (incorrectamente) sinónimo de neurohipófise. A pars nervosa inclúe os corpos de Herring e pituicitos.
Talo infundibulartamén chamado infundíbulo ou talo da pituitaria. O talo infundibular une os sistemas hipotalámico e hipofisario.
Eminencia mediasó ás veces se inclúe como parte da neurohipófise. Outras fontes exclúena especificamente da hipófise.
Unhas poucas fontes inclúen a pars intermedia da hipófise na neurohipófise, pero esta é unha opinión minoritaria. Os partidarios desta opción baséanse en que hai unha grosa separación anatómica entre a neurohipófise e a adenohipófise ao longo dos restos da bolsa de Rathke, que fai que a pars intermedia permaneza unida á neurohipófise.

Hormonas segregadas
-------------------

As hormonas que se liberan na neurohipófise son sintetizadas polo hipotálamo, pero se almacenan e segregan na neurohipófise á circulación sanguínea.

| Hormona | Outros nomes | Símbolo(s) | Diana | Efecto | Fonte |
| --- | --- | --- | --- | --- | --- |
| Oxitocina | Pitocina (nome comercial) | OT | Útero, glándula mamaria | Contraccións uterinas; lactación | Núcleos supraópticos e paraventriculares |
| Vasopresina (hormona antidiurética) | Arxinina-vasopresina, arxipresina, hormona antidiurética | VP, AVP, ADH | Riles ou arteriolas | Estimula a retención de auga; eleva a presión sanguínea ao contraer as arteriolas, produce agresividade nos machos | Núcleos supraópticos e paraventriculares |

Enfermidades
------------

Unha secreción insuficiente de vasopresina favorece a diabetes insípida, na cal o corpo perde a capacidade de concentrar a urina. Os individuos afectados excretan ata 20 litros de urina diluída diariamente. O exceso de secreción de vasopresina causa a síndrome de secreción inadecuada de hormona antidiurética (SIADH).

Galería de imaxes
-----------------

* A neurohipófise comprende o lóbulo posterior da glándula hipofisaria.A neurohipófise comprende o lóbulo posterior da glándula hipofisaria.
* Situación da hipófise sobre a cadeira turca.Situación da hipófise sobre a cadeira turca.
* Núcleos hipotalámicos.Núcleos hipotalámicos.

Notas
-----

1. ↑  A. C. Guyton. Tratado de Fisiología Médica. 6ª edición (1985). Interamericana. Páxinas 1096-1097. ISBN 84-7605-029-1
2. ↑  G. J. Romanes. Cunninham. Tratado de Anatomía.Interamericana - Mc Grow Hill. 12ª edición (1987) ISBN 84-7605-359-2.
3. ↑  Embryology at unc.edu
4. ↑  BUHistology - 14004loa
5. ↑  MeshName - Median+eminence

Véxase tamén
------------

* Adenohipófise
* Hipófise

| * v
* c
* e
**Sistema endócrino** |
| --- |
| Glándulas suprarrenais ·  Hipófise ·  Hipotálamo ·  Ovarios ·  Páncreas ·  Glándula paratiroide ·  Glándula pineal ·  Testículo ·  Tiroide |

|  |  |
| --- | --- |
| Control de autoridades | 
* Wd: Q1503735
* BNCF: 46364
* GND: 4171584-6
* JSTOR: posterior-pituitary
* MAG: 2780297037

 |

|  |  |
| --- | --- |
| Identificadores | 
* FMA: 74636
* MeSH: D010904
* MeSH: A06.407.747.734
* NCIt: C12773
* NeuroLex: birnlex\_1586
* TA: A11.1.00.006
* Uberon: 0002198
* UMLS: C0032009

 |